wickkiey/tamil-wikipedia-chunked huggingface dataset:
# விடங்கர்

உளியால் செதுக்கப் பெறாத இறைவர் **விடங்கர்** என்று அழைக்கப்படுகிறார். ஏழு தலங்களில் சிவபெருமான் விடங்கராகக் காட்சியளிக்கிறார். அவை  
1.திருவாரூர்- வீதிவிடங்கர் (அசபா நடனம்).  
2.திருநள்ளாறு- நகவிடங்கர் (உன்மத்த நடனம்).  
3.திருநாகைக் கோரணம் என்கிற நாகப்பட்டிணம் - சுந்தரவிடங்கர் (வீசி நடனம்).  
4.திருக்காறாயில் என்கிற திருக்காரைவாசல்-ஆதிவிடங்கர் (குக்குட நடனம்).  
5.திருக்கோளிலி என்கிற திருக்குவளை-அவனிவிடங்கர் (பிருங்க நடனம்).  
6.திருவாய்மூர்- நீல விடங்கர் (கமல நடனம்).  
7.திருமறைக்காடு என்கிற வேதாரண்யம்- புவனி விடங்கர் (அம்சபாத நடனம்)
# நரசிம்மர் கோவில்கள்

**நரசிம்ம** அவதாரம் விஷ்ணு மனித உடலும் சிங்கத்தலையும் கொண்ட அவதாரமாக உள்ளது. நரசிம்ம சுவாமி இந்தியாவெங்கிலும் வழிபடப்பட்டாலும், தமிழ்நாடு, ஆந்திரம், கர்நாடகம் ஆகிய மூன்று மாநிலங்களில் தான், இவருக்குத் புகழ் வாய்ந்த தனிக்கோவில்களும் சிறப்பு வழிபாடும் அதிகம். குறிப்பிடத்தக்க நரசிம்ம சுவாமி கோவில்களின் பட்டியல் கீழே தரப்பட்டுள்ளது:
# நரசிம்மர் கோவில்கள்

## நவ நரசிம்மர் தலங்கள்

1. அகோபிலம்
1. நவநரசிம்மர்.(இரண்டாவது அகோபிலம்)
# நரசிம்மர் கோவில்கள்

## பஞ்ச நரசிம்ம தலங்கள்

1. கேதவரம்
1. மங்களகிரி பானக நரசிம்மர்
1. மட்டப்பல்லி
1. வாடப்பல்லி
1. வேதாத்திரி
# நரசிம்மர் கோவில்கள்

## அட்ட நரசிம்ம தலங்கள்

1. அந்திலி
1. சிங்கரி கோவில்
1. சிங்கப்பெருமாள் கோவில்
1. சிந்தலவாடி
1. சோளிங்கர்
1. நாமக்கல்
1. பரிக்கல்  
1. பூவரசன்குப்பம்
# நரசிம்மர் கோவில்கள்

## ஆந்திரப் பிரதேசம்

1. அகிரபள்ளி வியாக்ர நரசிம்மர்
1. எர்ரகுண்டா நரசிம்மர்
1. கதிரி லட்சுமி நரசிம்மர்
1. கம்மம்
1. சிம்மாசலம்
1. யாதகிரி லெட்சுமி நரசிம்மர் கோவில்
# நரசிம்மர் கோவில்கள்

## கர்நாடகம்

1. அகர பஞ்சமுக நரசிம்மர்
1. கர்பரா நரசிம்மர்(அரசமரம்)
1. கனககிரி லக்ஷ்மி நரசிம்மர் (லிங்கம்)
1. நரசிப்பூர் குஞ்சால நரசிம்மர்
1. பாண்டவபுரம் :யோக நரசிம்மர்
1. ஹம்பி லட்சுமி நரசிம்ஹர்
# நரசிம்மர் கோவில்கள்

## தமிழ்நாடு

1. ஸ்ரீ இலட்சுமி நரசிம்மர் திருக்கோவில், திண்டிவனம் (இங்கு நரசிம்மரின் இடத்தொடையில், இலட்சுமி தேவி அமர்ந்து நரசிம்மரை இரு கைகள் கூப்பி வழிபடுவது வேறெங்கும் இல்லாத சிறப்பு)
1. கீழப்பாவூர் நரசிம்ம பெருமாள் கோவில்
1. நங்கவள்ளி லட்சுமி நரசிம்மர்
1. நரசிங்கம் யோகநரசிங்கப் பெருமாள் கோயில், யானைமலை, மதுரை
1. காட்டழகிய சிங்கப் பெருமாள் கோயில், திருவரங்கம்
1. நங்கநல்லூர் இலட்சுமி நரசிம்ம நவநீத கிருஷ்ணன் கோயில் (1500 ஆண்டுகள் முன் கட்டப்பட்டது), நங்கநல்லூர், சென்னை
1. ஸ்ரீ நரசிம்மர் கோவில், வேளச்சேரி, சென்னை
1. சிங்கபெருமாள் கோவில் ஸ்ரீ உக்கர நரசிம்மர் கோயில், சிங்கபெருமாள்கோவில்
1. ஸ்ரீ அழகிய நரசிங்க பெருமாள் கோவில், எண்ணாயிரம், விழுப்புரம்
1. ஸ்ரீ லட்சுமி நரசிம்மர் ஸ்வாமி கோவில், இராமாபுரம், சென்னை
1. ஸ்ரீ நரசிம்மர் கோவில், பரிக்கல்
1. ஸ்ரீ யோக லட்சுமி நரசிங்க ஸ்வாமி கோயில், சோளிங்கர்
1. ஸ்ரீ யோக நரசிம்மர் கோயில், சிந்தலவாடி
1. ஸ்ரீ உக்கிர நரசிம்மர் கோவில், நாமக்கல்
1. ஸ்ரீ லட்சுமி நரசிம்மர் திருகோவில், பொள்ளாச்சி
1. ஸ்ரீ லட்சுமி நரசிம்மர் கோவில், உக்கடம், கோயம்புத்தூர்
1. ஸ்ரீ லட்சுமி நரசிம்மர் கோவில், காவேரிப்பட்டணம், கிருட்டிணகிரி
1.
1. ஸ்ரீ லட்சுமி நரசிம்மர் கோவில், அளேபுரம், பென்னாகரம், தருமபுரி
1. தாடிக்கொம்பு சுதர்சன நரசிம்மர்
1. திருகோஷ்டியூர்
1. திருநீர்மலை சாந்த நரசிம்மர்
1. திருவல்லிக்கேணி அழகியசிங்கர்
1. திருவாலி லக்ஷ்மி நரசிம்மர்
1. நாகப்பட்டினம் அஷ்டபுஜ நரசிம்மர்
1. திருவேளுக்கை அழகிய சிங்க பெருமாள் கோயில்
1. ஸ்ரீரங்கம் மேட்டழகிய சிங்கர்
1. ஆனந்த லக்ஷ்மி நரசிம்மர் ஸ்வாமி திருக்கோவில், நாகப்பட்டு கிராமம், காஞ்சிபுரம் மாவட்டம்
# நீதி நிறைவேர்ப்பின் தடுப்பு

**பர்வர்டிங்க் த கோர்ஸ் ஒஃப் ஜஸ்டிஸ்**, அல்லது தமிழில் **நீதி நிறைவேர்ப்பின் தடுப்பு** என்பது ஆங்கிலேய, கனடிய (கனடா தண்டனை கோவை 139 கட்டுரை), மற்றும் அயர்லாந்திய சட்டங்களின் கீழ் குற்றமான செயல்களில், ஒருவர், தன் அல்லது பிரறின் நீதியை தடுப்பது. இது அதிகபட்சமான ஆயுள் தண்டனை கிடைக்கும் குற்றம் ஆகும்.  
இதை மூன்று செயல்களால் நிச்சயிக்கப்படலாம்:  
- ஆதாரங்களை பொய்யாக்கல், அழித்தல் அல்லது மாற்றல்
- சாட்சிகளை அச்சமூட்டுதல் அல்லது மிரட்டுதல்
- நீதிபதியாரை அச்சமூடுதல் அல்லது மிரட்டுதல்  
மேலும் குற்றமானவை:
- மற்றவருடன் நீதியை தடுப்புதல்
- நீதியை தடுக்க உத்தேசிப்புதல்
# இடைச்சங்கம்

**இடைச்சங்கம்** (பொ.ஊ.மு. 2387 - பொ.ஊ.மு. 306) ஏறைக்குறைய 3700 ஆண்டுகள் சிறப்புற்று இருந்த தமிழ்ச் சங்கம் என்று மரபு வழித் தமிழர் வரலாறு கூறுகிறது. இது கபாடபுரத்தில் இருந்தது. இச்சங்கத்தில் அகத்தியர், தொல்காப்பியர், இருந்தையூர் கருங்கோழி, மோசி, வெள்ளூர் காப்பியன், சிறுபாண்டரங்கன், திரையர்மாறன், துவரைக்கோன், கீரந்தை என 59 பேர் இச்சங்கத்தில் இருந்தவர்கள். ஏறக்குறைய 3700 புலவர்கள் சங்கத்தில் இருந்தனர்.  
ஆதரித்த அரசர்கள்:  
வென்டேர் செழியன் முதல் முடத் திருமாறன் வரை 59 பேர்.  
கவி அரங்கேறியவர்கள் ஐந்து பாண்டியர்கள்.  
பாடப்பட்டவை: கலி, குருகு, வெண்டாளி, வியாழமாலை, அகவல்.  
இடைச்சங்க கால இலக்கண நூல்கள்:  
1. அகத்தியம்  
2. தொல்காப்பியம்  
3. மாபுராணம்  
4.இசை நுணுக்கம்  
5. பூத புராணம்.
# பல்துறை விளையாட்டுப் போட்டிகள்

**பல்துறை விளையாட்டுப்போட்டிகள்** பல்வகை விளையாட்டுகளில், (பொதுவாக) பல நாடுகளின், அமைப்பு சார்ந்த விளையாட்டு வீரர்களின் அணிகள் தொடர்ந்து பல நாட்கள் போட்டியிடும் ஓர் அமைப்புச் சார்ந்த விளையாட்டுக்கள் நிகழ்வாகும். உலகளவில் முதல் பெரும் பல்துறை விளையாட்டுப்போட்டிகள் தற்கால ஒலிம்பிக் விளையாட்டுக்கள் ஆகும்.  
ஒலிம்பிக் விளையாட்டுக்களைப் போன்றே வடிவமைக்கப்பட்ட மண்டல அளவிலான பல பல்துறை விளையாட்டுப்போட்டிகள் உருவாகியுள்ளன. விளையாட்டுப் போட்டிகள் ஓர் "நிகழ்நகரை" மையமாகக் கொண்டு பலநாட்கள் நடைபெறுகின்றன. இந்த நிகழ்நகர் ஒவ்வொரு முறையும் மாற்றப்படுகிறது. பங்குபெறும் நாடுகள் அல்லது அமைப்புகள் தங்கள் விளையாட்டு வீரர்களை தனிநபர் மற்றும் அணி விளையாட்டுகளுக்கு அனுப்புகின்றனர். முதல்,இரண்டாம் மற்றும் மூன்றாம் இடம் பெற்ற வீரர்களுக்கு முறையே தங்கம்,வெள்ளி மற்றும் வெங்கலப் பதக்கங்கள் வழங்கப்படுகின்றன.இப்போட்டிகள் பொதுவாக நான்காண்டுகளுக்கு ஒருமுறை நடத்தப்படுகின்றன;சில ஆண்டுக்கொருமுறையும் நடத்தப்படுகின்றன.
# தியான் சந்த் தேசிய விளையாட்டரங்கம்

**தியான் சந்த் தேசிய விளையாட்டரங்கம்** இந்தியத் தலைநகர் புது தில்லியில் உள்ள வளைதடிப் பந்தாட்டப் போட்டிகளுக்கான ஓர் விளையாட்டரங்கமாகும். இது முதலில் 25,000 இருக்கைகள் உடைய அரங்கமாக இருந்தது. இது புகழ்வாய்ந்த முன்னாள் இந்திய வளைதடிப்பந்தாட்ட வீரர் தியான் சந்த் பெயரைக் கொண்டுள்ளது. 1951ஆம் ஆண்டு துவக்கப்பட்ட முதல் ஆசிய விளையாட்டுப் போட்டிகள் இந்த விளையாட்டரங்கத்தில் நிகழ்ந்தன.
# தியான் சந்த் தேசிய விளையாட்டரங்கம்

## வரலாறு

இந்த விளையாட்டரங்கம் 1933 ஆம் ஆண்டு *இர்வின் அம்ஃபிதியேட்டர்* என்ற பெயரில் பன்னோக்கு அரங்கமாக கட்டப்பட்டது. அந்தோனி எசு, டிமெல்லோ இதனை வடிவமைத்தார். 1951 ஆசியப் போட்டிகளின்போது இது தேசிய விளையாட்டரங்கம் என்று மறுபெயரிடப்பட்டது. 2002ஆம் ஆண்டு தியான் சந்த் பெயரொட்டு சேர்க்கப்பட்டது.
# தியான் சந்த் தேசிய விளையாட்டரங்கம்

## பெரும் சீரமைப்புகள்

**2010 ஆண்கள் வளைதடிப்பந்தாட்ட உலகக் கோப்பை போட்டிகளுக்கு** இந்த அரங்கமே நிகழிடமாக இருந்தது. 2010 பொதுநலவாய விளையாட்டுக்களில் வளைதடிப்போட்டிகளுக்கு இதுவே நிகழிடமாகும். வளைதடிப் பந்தாட்ட உலகக் கோப்பை விளையாட்டுகளுக்கு முன்னர் பெரும் சீரமைப்புப் பணிகள் மேற்கொள்ளப்பட்டன. ரூ. 266 கோடிகள் செலவில் மண்ணாலான பார்வையாளர் படிகள் இடிக்கப்பட்டு செவ்வக புதிய அரங்கமைப்பு கட்டப்பட்டுள்ளது. 2010 பொதுநலவாய விளையாட்டுக்களுக்கான முதல் விளையாட்டரங்கமாக இது 24 சனவரி 2010 அன்று திறக்கப்பட்டது.
# தியான் சந்த் தேசிய விளையாட்டரங்கம்

## விளையாட்டரங்க வசதிகள்

37 ஏக்கர் பரப்பளவிலான வளாகத்தில் 17,500 சதுர மீட்டர் பரவியுள்ளது. பன்னாட்டு தரத்திலான இரு விளையாட்டுக் களங்களும் மற்றுமோர் பயிற்சிக் களமுமாக மூன்று செயற்கைதரைக் களங்கள் கொண்டுள்ளது.  
புதிய நெகிழ்புல் பற்றை நீர் தெளிப்பான்களுடன் இடப்பட்டுள்ளது. முதன்மைக் களத்தில் 16,200 பார்வையாளர்கள் அமரக்கூடும். இரண்டாவது களத்தில் நிரந்தரமாக 900 இருக்கைகள், தேவைப்பட்டால் 1600 இருக்கைகள் சேர்க்கக்கூடிய வாய்ப்புடன், உள்ளன.இரு போட்டிக்களங்களும் மடக்கக்கூடிய 2200 இலக்சு வெளிச்சம் கொடுக்கக்கூடிய ஒளிவெள்ள கோபுரங்களுடன் அமைந்துள்ளன. இது உயர்வரையறை தொலைக்காட்சி ஒளிபரப்பு நடத்த ஏதுவாக அமையும்.  
விளையாட்டரங்கில் தற்போது நடப்பில் உள்ள ஒலி அமைப்புகள் அமைக்கப்பட்டுள்ளன. இரு நவீன வெற்றிப்புள்ளிகள் காட்டிகளும் பார்வையாளர்கள் வசதிக்கேற்ப அமைக்கப்பட்டுள்ளன. விளையாட்டு வீரர்களுக்கான உடை மாற்றும் அறைகள், ஓய்வெடுக்கும் அறைகள் மற்றும் முக்கியப் பிரமுகர் அறைகள் மிகச் சிறந்த முறையில் அமைக்கப்பட்டுள்ளன.  
முழு அரங்கமும் குளிர்சாதன வசதி செய்யப்பட்டுள்ளது. மாற்றுத்திறனாளர்களுக்கு வசதியான மின்னேற்றிகள், தடங்கல் இல்லா வழிகள் அமைக்கப்பட்டுள்ளன. விளையாட்டரங்கத்தின் கிழக்கே 50 மீ நீச்சல்குளம் ஒன்று கட்டப்பட்டுள்ளது.
# திருச்செல்வம் நிகால் ஜிம் பிறவுண்

அருட்தந்தை **திருச்செல்வம் நிகால் ஜிம் பிறவுண்** (*Fr. Thiruchchelvam Nihal Jim Brown*, 1972 - 2006) என்பவர் ஈழப்போரின் போது காணாமல் போன ரோமன் கத்தோலிக்க இலங்கைத் தமிழர். இலங்கையின் வட மாகாணத்தில் 2006 ஆகத்து 13 ஆம் நாளில் புனித பிலிப் நேரி தேவாலயத்தின் மீது நடத்தப்பட்ட குண்டுத் தாக்குதலில் பாதிப்படைந்தோருக்கு இவர் பெரிதும் உதவினார். இவரும் இவரது உதவியாளரான வென்செசுலாசு வின்சசு விமலதாஸ் என்பவரும் 2006, ஆகத்து 20 ஆம் நாள் காணாமல் போனார்கள். இவர்கள் இறந்து விட்டதாகக் கருதப்படுகிறது.
# திருச்செல்வம் நிகால் ஜிம் பிறவுண்

## பின்னணி

இலங்கையின் வட மாகாணத்தில் இலங்கை இராணுவத்தினரின் கட்டுப்பாட்டில் அமைந்துள்ள கிராமம் அல்லைப்பிட்டி. இங்கு வாழும் அனைவரும் இலங்கையின் சிறுபான்மையின இலங்கைத் தமிழர் ஆவர். இவர்களுள் பெரும்பான்மையானோர் ரோமன் கத்தோலிக்கர். அல்லைப்பிட்டிப் பங்குத்தந்தையாக 2004 இல் நியமிக்கப்பட்ட அருட்திரு அந்தோனி அமலதாஸ் அடிகள் அல்லைப்பிட்டியில் 4 மாதக்குழந்தை, 4 வயதுச் சிறுவன் உட்பட 9 பேர் கொடூரமாகப் படுகொலை செய்யப்பட்ட சம்பவத்தை வெளியுலகுக்கு கொண்டு வந்தவர். அல்லைப்பிட்டியில் நிலை கொண்டிருந்த இலங்கைக் கடற்படையின் அச்சுறுத்தலால் அவரால் அங்கு தொடர்ந்து பணியாற்ற முடியவில்லை. இதனால் அவர் வேறு இடத்துக்கு மாற்றப்பட்டு அவரது இடத்திற்கு அருட்திரு ஜிம் பிரவுண் நியமிக்கப்பட்டார். தொடர்ந்த இராணுவத் தாக்குதல்களின் போது புனித பிலிப் நேரி தேவாலயம் மீது இலங்கை இராணுவம் 2006, ஆகத்து 13 ஆம் நாள் எறிகணை வீச்சுத் தாக்குதலை மேற்கொண்டதில் அங்கு தஞ்சம் புகுந்திருந்த 15 தமிழர்கள் உயிரிழந்தனர்.  
இராணுவத் தாக்குதல்களின் போது அல்லைப்பிட்டியில் குடியிருந்த அனைத்து 300 பொது மக்களையும் பாதுகாப்புக் காரணங்களுக்காக 8 மைல் தொலைவில் உள்ள ஊர்காவற்துறை கத்தோலிக்கத் தேவாலயத்துக்கு அழைத்துக் கொண்டு சென்றார் என அருட்தந்தை பிறவுண் மீது இலங்கைக் கடற்படையினர் பலத்த கண்டனம் தெரிவித்திருந்தனர். அத்துடன் விடுதலைப் புலிகளுக்கு உதவி செய்ததாகவும் அவர் மீது கடற்படையினர் குற்றம் சாட்டி வந்துள்ளார்.
# திருச்செல்வம் நிகால் ஜிம் பிறவுண்

## காணாமல் போனமை

பன்னாட்டு மன்னிப்பு அவையின் அறிக்கையின் படி, பிறவுண் அடிகளும், உதவியாளர் விமலதாஸ் என்பவரும் விசையுந்து ஒன்றில் அல்லைப்பிட்டி நோக்கிப் பயணிக்கும் போது அவர்களின் நண்பர் ஒருவரை வழியில் சந்தித்து அவருடன் அல்லைப்பிட்டி கடற்படை சோதனைச் சாவடிக்குச் சென்றிருக்கின்றனர். பிற்பகல் 2.00 மணிக்கு அவர்கள் இருவரையும் சோதனைச் சாவடியில் விட்டு விட்டு நண்பர் சென்று விட்டார். சோதனைச் சாவடியில் இருந்து அருட்தந்தைகள் இருவரும் விசையுந்தில் அல்லைப்பிட்டி நோக்கி சென்றதை சிலர் நேரில் கண்டுள்ளனர். அவர்களின் விசையுந்தின் பின்னால் சோதனைச் சாவடியில் இருந்து வேறு இரண்டு விசையுந்துகளில் ஒவ்வொன்றிலும் மூன்று ஆயுதம் தரித்தவர்கள் சென்றதையும் அவர்கள் கண்டுள்ளனர். இந்த ஆறு ஆயுததாரிகளும் அல்லைப்பிட்டியின் புனித மேரி தேவாலயத்தின் முன்னால் சிறிது நேரம் உரையாடி விட்டு மூவர் சோதனைச்சாவடியை நோக்கித் திரும்பி வந்துள்ளனர். நேரில் கண்ட சாட்சியாளர் மிண்டும் அல்லைப்பிட்டி சோதனைச் சாவடிக்குத் திரும்பியபோது அந்த மூன்று ஆயுததாரிகளும் இலங்கைக் கடற்படையினருடன் உரையாடிக் கொண்டிருந்ததை அவர் கவனித்தார்.  
இந்நிகழ்வுக்குப் பின்னர் ஜிம் பிறவுண் அடிகளும் அமலதாசும் எங்கும் காணப்படவில்லை. யாழ்ப்பாணக் குடாநாடு எங்கணும் உள்ள தேவாலயங்களுக்கும் தகவல் கொடுக்கப்பட்டு தேடப்பட்டபோதும் எவ்விதத் தகவலும் கிடைக்கவில்லை. இருவரும் கைது செய்யப்பட்டதை இலங்கைக் கடற்படையின் அதிகாரி அட்மிரல் உப்பாலி ரணவீர மறுத்துள்ளார். ஜிம் பிறவுணும் உதவியாளரும் மீண்டும் சோதனை சாவடிக்கு வந்து யாழ்ப்பாணம் நோக்கிச் சென்றதாக சோதனைச் சாவடியில் இருந்த கடற்படையினர் தெரிவித்தனர். ஆனாலும், யாழ் நகருக்குள் இவரக்ள் இருவரும் வந்திருந்ததை யாப்பாணக் காவல்துறையினரால் உறுதிப் படுத்த முடியவில்லை. இறுதியில் இவர்கள் இருவரும் காணாமல் போயுள்ளதாக முறைப்பாடு ஒன்று உள்ளூர் காவல் நிலையத்திலும், மனித உரிமைகள் ஆணையத்திலும் பதிவு செய்யப்பட்டது. ஆனாலும், இவ்வுடலின் மீது மேற்கொள்ளப்பட்ட மரபணுச் சோதனைகள் இந்த உடல் ஜிம் பிறவுணுடையதோ அல்லது விமலதாசின் உடையதோ அல்ல என இலங்கை அரசு அறிவித்தது.
# படிமம்:Father Jim Brown 2006.jpg

- It is a historically significant photo of a famous individual.
- The photo is only being used for informational purposes.
- The photo has been used extensively by the media  
மூலம்: sangam.org
# மாநில நெடுஞ்சாலை 133 (தமிழ்நாடு)

*மாநில நெடுஞ்சாலை 133* அல்லது **எஸ்.எச்-133** என்பது,இந்தியாவின் தமிழ்நாடு மாநிலத்தின் திருவண்ணாமலை மாவட்டத்தில்ஆரணி என்ற இடத்தையும், போளூர் வழியாக செங்கம் என்ற இடத்தையும் இணைக்கும் **ஆரணி - போளூர் - செங்கம் சாலை** ஆகும்.இதன் நீளம் '''76
''' கிலோமீட்டர்கள் .
# முத்து காமிக்ஸ்

**முத்து காமிக்ஸ்** பிரகாஷ் பதிப்பகத்தாரால் பதிப்பித்து தமிழில் வெளிவரும் ஒரு சித்திரக் கதை இதழ். லயன் காமிக்ஸ், திகில் காமிக்ஸ், மினி லயன் காமிக்ஸ், ஜூனியர் லயன் ஆகியவை தொடர்புடைய சித்திரக்கதை இதழ்கள் எனக் கூறப்படக் காரணம் அனைத்துப் புத்தகங்களையும் பிரகாஷ் பதிப்பகத்தாரே பதிப்பித்து வெளியிடுகின்றமை.  
சௌந்தரபாண்டியன் என்பவரால் ஆரம்பிக்கப்பட்ட முத்து காமிக்ஸ் புத்தகங்கள் தொடர்ந்தும் அவரது மகன் எஸ்.விஜயனினால் கொண்டு நடத்தப்படுகின்றது. பல்வேறு வகையான தமிழ் வரைகதை புத்தகங்களும் வெளிவருவது நின்றபின்னாலும் முத்து காமிக்ஸ் இன்றும் வெளிவருகின்றமை குறிப்பிடப்படவேண்டியதாகும்.
# மாநில நெடுஞ்சாலை 135 (தமிழ்நாடு)

*மாநில நெடுஞ்சாலை 135* அல்லது **எஸ்.எச்-135** என்பது, இந்தியாவின் தமிழ்நாடு மாநிலத்தின் விழுப்புரம் மாவட்டத்தில் விழுப்புரம் என்னும் இடத்தையும், திருவண்ணாமலை மாவட்டத்தின் திருவண்ணாமலை என்ற இடத்தையும் இணைக்கும் **விழுப்புரம் - திருவண்ணாமலை சாலை** ஆகும். இதன் நீளம் '''54.4
''' கிலோமீட்டர்கள் .
# மாநில நெடுஞ்சாலை 140 (தமிழ்நாடு)

*மாநில நெடுஞ்சாலை 140* அல்லது **எஸ்.எச்-140** என்பது,இந்தியாவின் தமிழ்நாடு மாநிலத்தின் கடலூர் மாவட்டத்தில் மா.நெ. 141, கி.மீ. 6/8லிருந்து மதணாதூர் சாலை (வழி) ஜெயம்கொண்டன் என்னும் இடத்தையும்,அரியலூர் மாவட்டத்தின்மா.நெ. என்ற இடத்தையும் இணைக்கும் **மா.நெ. 141, கி.மீ. 6/8லிருந்து மதணாதூர் சாலை (வழி) ஜெயம்கொண்டன்** ஆகும்.இதன் நீளம் '''48.6
''' கிலோமீட்டர்கள் .
# மாநில நெடுஞ்சாலை 152 (தமிழ்நாடு)

*மாநில நெடுஞ்சாலை 152* அல்லது **எஸ்.எச்-152** என்பது,இந்தியாவின் தமிழ்நாடு மாநிலத்தின் திண்டுக்கல் மாவட்டத்தில் வடமதுரை என்னும் இடத்தையும்,ஒட்டன்சத்திரம் என்ற இடத்தையும் இணைக்கும் **வடமதுரை - ஒட்டஞ்சத்திரம் சாலை** ஆகும்.இதன் நீளம் '''42.8
''' கிலோமீட்டர்கள் .
இந்த நெடுஞ்சாலை எரியோடு , வேடசந்தூர் ஆகிய ஊர்களின் வழியாக செல்கிறது.
# மாநில நெடுஞ்சாலை 153 (தமிழ்நாடு)

*மாநில நெடுஞ்சாலை 153* அல்லது **எஸ்.எச்-153** என்பது,இந்தியாவின் தமிழ்நாடு மாநிலத்தின் திண்டுக்கல் மாவட்டத்தில் பழநி என்னும் இடத்தையும்,திருப்பூர் மாவட்டத்தின்தாராபுரம் என்ற இடத்தையும் இணைக்கும் **பழநி - தாராபுரம் சாலை (வழி) அலங்கியம் சாலை** ஆகும்.இதன் நீளம் '''32.1
''' கிலோமீட்டர்கள் .
# மாநில நெடுஞ்சாலை 156 (தமிழ்நாடு)

**மாநில நெடுஞ்சால் 156** *(State Highway 156 (Tamil Nadu)*) என்பது, கொடைக்கானல் மலைச் சாலையாகும். இது தமிழ்நாடு மாநில நெடுஞ்சாலைத் துறையால் SH-156 என அறிவிக்கப்பட்டு பராமரிக்கப்படும் சாலையாகும். இந்தச் சாலை 10°9′10″N 77°41′30″E என்ற இடத்தில் தென்முதன்மை சாலையில் (NH-45), வத்தலகுண்டுற்கு மேற்கே 8 கிலோமீட்டர் (5.0 மைல்) தொலைவில் தொடங்கி கொடைக்கானலில் முடிவடைகிறது. இந்த சாலையின் நீளம் 56.8 கிலோ மீட்டர் (35.3 மைல்) ஆகும்.
இந்த சாலையில் கொடைக்கானல் நகராட்சியால் கட்டணம் வசூலிக்கப்படும் சுங்கச்சாவி ஒன்றும் உள்ளது.
# மாநில நெடுஞ்சாலை 156 (தமிழ்நாடு)

## வரலாறு

2009-ல் ₹60 மில்லியன் செலவில் சாலை பலப்படுத்தப்பட்டது. நிலச்சரிவு காரணமாக சாலையில் ஏற்படும் அபாயத்தினைத் தடுக்க தடுப்பு சுவர் பின்னர் கட்டப்பட்டது.
அடுக்கம்-பெரியகுளம் மற்றும் அடுக்கம்-பெருமாள்மலை மலைச் சாலைகள் அதிகப்படியான சேதம் காரணமாக மூடப்படும்போது, இந்த சாலை மாற்றாகப் பயன்படுகிறது.
# மாநில நெடுஞ்சாலை 156 (தமிழ்நாடு)

## விபத்து

2010-ல் கனமழை காரணமாக ஒரு பெரிய நிலச்சரிவு ஏற்பட்டதையடுத்து சாலையில் முற்றிலும் தடைபட்டது. 2011ஆம் ஆண்டு கார் ஒன்று பள்ளத்தாக்கில் கவிழ்ந்ததில் 4 பேர் உயிரிழந்தனர்.
# மாநில நெடுஞ்சாலை 158 (தமிழ்நாடு)

*மாநில நெடுஞ்சாலை 158* அல்லது **எஸ்.எச்-158** என்பது,இந்தியாவின் தமிழ்நாடு மாநிலத்தின் சேலம் மாவட்டத்தில் சேலம் அனல் மின் நிலையம் சாலை (வழி) தங்கபுரிபட்டினம் என்னும் இடத்தையும்,சேலம் என்ற இடத்தையும் இணைக்கும் **சேலம் அனல் மின் நிலையம் சாலை (வழி) தங்கபுரிபட்டினம்** ஆகும்.இதன் நீளம் '''5.4
''' கிலோமீட்டர்கள் .
# மாநில நெடுஞ்சாலை 161 (தமிழ்நாடு)

*மாநில நெடுஞ்சாலை 161* அல்லது **எஸ்.எச்-161** என்பது,இந்தியாவின் தமிழ்நாடு மாநிலத்தின் நாமக்கல் மாவட்டத்தில் உள்ள நாமக்கலையும் திருச்சிராப்பள்ளி மாவட்டத்தின் கண்ணனூர் என்ற இடத்தையும் இணைப்பது **நாமக்கல் – கண்ணனூர் சாலை** ஆகும்.இதன் நீளம் **45.4** கிலோமீட்டர்கள் . இச்சாலை பவித்தரம், தாத்தயங்கார்பேட்டை வழியாக செல்கிறது.
# மாநில நெடுஞ்சாலை 162 (தமிழ்நாடு)

*மாநில நெடுஞ்சாலை 162* அல்லது **எஸ்.எச்-162** என்பது,இந்தியாவின் தமிழ்நாடு மாநிலத்தின் கோவை மாவட்டத்தில் வட கோவை என்னும் இடத்தையும்,செட்டிபாளையம் என்ற இடத்தையும் இணைக்கும் **வட கோவை - இராமநாதபுரம்- செட்டிபாளையம் சாலை (வழி) லக்ஷ்மி ஆலை** ஆகும்.இதன் நீளம் '''18.9
''' கிலோமீட்டர்கள் .
# மாநில நெடுஞ்சாலை 164 (தமிழ்நாடு)

**மாநில நெடுஞ்சாலை 164** அல்லது **மா. நெ. 164** *(State Highway 164 (Tamil Nadu))* என்பது, இந்தியாவின் தமிழ்நாடு மாநிலத்தின் கோவை மாவட்டத்தில் கோவை நகரையும் ஆனைகட்டி என்ற இடத்தையும் இணைக்கும் **கோவை - ஆனைகட்டி சாலை** ஆகும். இதன் நீளம் **29** கிலோமீட்டர்கள்.
# மாநில நெடுஞ்சாலை 164 (தமிழ்நாடு)

## வழி

கோயம்புத்தூர் லாலிசாலை, கணுவாய், மாங்கரை, ஆனைகட்டி
# மாநில நெடுஞ்சாலை 200 (தமிழ்நாடு)

*மாநில நெடுஞ்சாலை 200* அல்லது **எஸ்.எச்-200** என்பது,இந்தியாவின் தமிழ்நாடு மாநிலத்தின் நாகப்பட்டினம் மாவட்டத்தில் நாகப்பட்டினம் என்னும் இடத்தையும்,தூத்துக்குடி மாவட்டத்தின்தூத்துக்குடி என்ற இடத்தையும் இணைக்கும் **நாகைப்பட்டினம்-திருத்துறைப்பூண்டி-அதிராம்பட்டினம்-மணமேல்குடி-இராமநாதபுரம்-கீழைக்கரை-தூத்துக்குடி சாலை** ஆகும்.இதன் நீளம் **337.2** கிலோமீட்டர்கள் .  
இந்த நெடுஞ்சாலை கிழக்குக் கடற்கரைச் சாலையின் இரண்டாம் பகுதியாக விளங்குகிறது
# மாநில நெடுஞ்சாலை 203 (தமிழ்நாடு)

*மாநில நெடுஞ்சாலை 203* அல்லது **எஸ்.எச்-203** என்பது,இந்தியாவின் தமிழ்நாடு மாநிலத்தின் விழுப்புரம் மாவட்டத்தில் முண்டியம்பாக்கம் என்னும் இடத்தையும்,புதுச்சேரி மாநிலத்தின் புதுச்சேரி மாவட்டத்தின் கூனிமுடக்கு என்ற இடத்தையும் இணைக்கும் **முண்டியம்பாக்கம் - புதுச்சேரி சாலை** ஆகும். **40** கிலோமீட்டர்கள் நீளமான இச் சாலை இரண்டு மாநிலங்களூடாகச் செல்கிறது. இதில் தமிழ்நாடு **21.4** கி.மீ. நீளப் பகுதியையும், புதுச்சேரி **18.6** கி.மீ. நீளப் பகுதியையும், தம்முள் அடக்கியுள்ளன.  
இந்த நெடுஞ்சாலை, புதுச்சேரி மாநிலத்தில் RC-4 சாலையாக புதுச்சேரி கடற்கரையில் தொடங்கி பின் நேரு சாலை,காமராஜ் சாலை மற்றும் பத்துகண்ணு சாலை வழியாக புதுச்சேரி மாநிலத்தின் எல்லை ஊரான கூனிச்சம்பட்டு வரை செல்கிறது. இதை வழுதாவூர் சாலை என்றும் அழைக்கபடுகிறது. சுருக்கமாக சொன்னால், இந்த நெடுஞ்சாலை புதுச்சேரி கடற்கரை சாலை மற்றும் தேசிய நெடுஞ்சாலை - 45யை நேரடியாக இணைக்கிறது.
# உள்ளுறை இலக்கியம்

சங்க இலக்கியத்தில் சங்ககாலப் புலவர்கள், அக உணர்வை மறைமுகமாக, குறிப்பாக உணர்த்த, **உள்ளுறை உவமை** என்னும் இலக்கிய உத்திகளைப் (நயங்களை) பயன்படுத்தி, மிகச் சிறப்பாகக் கையாண்டுள்ளனர். "குறிப்புப் பொருள் உத்தி" எனவும் இதனை அழைப்பர். வெளிப்படையாகத் தெரியும் பொருளோடு வேறொரு பொருள் புலப்படுவதுபோல அமைப்பது - உள்ளுறை உத்தியாகும்.  
உள்ளுறை உத்தியில் உவமையைச் சொன்ன அளவில் உவமிக்கப்படும் பொருள் வெளிப்படையாக இருக்காது. உவமிக்கப்படும் பொருள், தெய்வம் ஒழிந்த கருப்பொருளாக இருத்தல் வேண்டும் என்பது இலக்கண விதி. உள்ளே மறைவாகப் படிந்து இருக்கும் குறிப்புப் பொருளை உவமை ஆற்றலால் வெளிப்படுத்துவதால் இதனை "உள்ளுறை உவமை" என்றனர்.  
சங்க இலக்கியத்தில் உள்ளுறை அமைந்த பாக்கள் நிறைய உள. அவற்றில் குறுந்தொகை பாடல் ஒன்று இது.  
தலைவன் திருமணம் நடந்த சிலநாட்களிலே தலைவியைப்பிரிந்து பரத்தமை மேற்கொண்டு ஒழுகுகின்றான். அவன் திரும்பி வந்து வாயில் வேண்டியபோது தோழி, தலைவியின் மெலிவும், ஊரலரும் கூறி வாயில் தர மறுக்கிறாள். அப்பொழுது,  
:“கரும்பின் எந்திரம் களிற்றெதிர் பிளிற்றும்
:தோ்வண் கோமான் தேனுார் அன்ன இவள்
:நல்லணி நயத்து நீ துறத்தலின்
:பல்லோர் அறியப் பசந்தன்று நுதலே“  
என்று கூறுகின்றாள். தேனுாரின் சிறப்பைக்கூறித் தலைவியின் அழகினைப் புலப்படுத்துகின்றாள்.  
கரும்புகளை அரைத்துச் சாறு பிழியும் பொறியின் ஒலியானது, யானையின் பிளிறுகின்ற ஒலிக்கு எதிராக ஒலிக்கும் தேனுார் என்தாகும். இதில் கரும்பு ஆலை ஒலிப்பது போலத் தலைவன் வந்து தோழியை வாயில் வேண்டி “யான் இவள் காதலில் உடல் மெலிந்தேன், அன்புடன் என்னைக் கலந்து இன்பமுடன் வாழுமாறு செய்“ எனப் பெருங்குரலுடன் தலைவன் புலம்புகின்றான் என்பது உள்ளுறையாகும். இதற்குத் தோழி,
தலைவியோ, நின் குரலுக்கும் மேலாக என் காதலன் என்னைப் பற்றிச்சிந்திக்காது விட்டு விட்டுப்பிரிந்தான். அப்பிரிவினால் எனது நெற்றி பலரும் அறியப் பசந்தது, அதனால் அவன் இங்கு வருதல் தகாது, அவன் உறவு இனி எனக்கு வேண்டாம் என்று வெறுத்துப் புலம்புகின்றாள்.
ஆதலால் யான் நினக்கு எங்ஙனம் வாயிலாய்ச் சென்று தலைவியை ஆற்றி நின்னுடன் கூட்டுவேன் என்று தோழி தலைவனுக்கு உணர்த்துகின்றாள்.
# மொள்ள இராமாயணம்

தமிழில் கம்ப இராமாயணம் எப்படி புகழ் பெற்றதோ அது போல் தெலுங்கில் புகழ் பெற்ற இராமாயணம் மொள்ள இராமாயணம். இது வால்மீகி இராமாயணத்தை ஒட்டியே அமைந்துள்ளது. இக்காவியம் நாரதரிடம் வால்மீகி கதை கேட்பது போல் அமைந்திருக்கிறது. இந்த இராமாயணம் முழுவதும் 824 பதிகங்களுக்குள் சுருக்கமாக அடங்கிவிடுகிறது. இந்த இராமாயணத்தில் அயோத்தியா காண்டம் 43 பதிகங்களைக் கொண்டது. ஆரண்ய காண்டம் 75 பதிகங்களும், கிஷ்கிந்தா காண்டம் 27 பதிகங்களும், சுந்தர காண்டம் 247 பதிகங்களும், யுத்த காண்டம் 351 பதிகங்களும், மீதமுள்ள பதிகங்கள் பால காண்டம் மற்றும் பிற காண்டங்களாக உள்ளன.
# மொள்ள இராமாயணம்

## நூலாசிரியர்

இதை இயற்றிய அதுகுரி மொல்லா என்பவர் ஒரு பெண் புலவர். பதினாறாம் நூற்றாண்டைச் சேர்ந்த இவரின் தந்தை பெயர் கேசன செட்டி. ஆந்திர மாநிலம், நெல்லூர் மாவட்டம் கோபவரம் எனும் ஊரைச் சேர்ந்த இவர் குயவர் குலத்தைச் சேர்ந்தவர். இவருக்கு முன் தெலுங்கில் காவியம் இயற்றிய பெண்கள் யாரும் இல்லை என்பது இங்கு முக்கியமானது.
# மொள்ள இராமாயணம்

## தோற்றம்

இந்நூல் உருவான விதம் குறித்துக் கதை ஒன்று உண்டு. தமது ஊரில் உள்ள கோயிலில் "மொள்ள" ஆழ்ந்த தியானத்தில் இருந்தாராம். அப்போது, இராமர் அவர் முன் தோன்றி உடனே இராமாயணத்தைப் பாடுமாறு கூறி மறைந்தாராம். கோயில் பூசகர் உடனடியாகவே வேண்டிய ஒழுங்குகளைச் செய்யவே, சற்று நேரம் தியானத்தில் இருந்த "மொள்ள" இராமாயணத்தைப் பாடத்தொடங்கிச் சிறிது நேரத்திலேயே முழுவதையும் பாடி முடித்ததாகச் சொல்லப்படுகின்றது. மொள்ள தனது காவியச் செய்யுள்களில், தான் இலக்கணம் படிக்கவில்லை என்றும், கோபவரத்து ஸ்ரீகண்ட மல்லேசனுடைய கருணையாலும், ஸ்ரீ ராமச்சந்திரன் ராமாயணம் பாடு என்று சொன்னதாலும் ராமாயணத்தை எழுதத் துணிந்ததாகவும் தெரிவித்திருக்கிறாள்.
# மொள்ள இராமாயணம்

## இதர இராமாயணங்கள்

தெலுங்கில் இந்த மொள்ள இராமாயணம் தவிர பாஸ்கரர், ரங்கநாதர் ஆகியோர் எழுதிய இராமாயணங்களும் உண்டு. ஆனால், ஆந்திராவில் அனைவராலும் படிக்கப்படும் இராமாயணம் மொள்ள இராமாயணம்தான்.
# கிரோனாச்

| கொடி |  |
| --- | --- |
| தலைநகரம்: | **கிரோனாச்** *(Kronach)* |
| பரப்பளவு: | 66.99 கிமீ² |
| மக்கள்தொகை: | 17,437 <small>*(12/2009)*</small> |
| மக்கள்தொகை அடர்த்தி: | 260 நபர்கள்/கிமீ² |
| வலைத்தளம்: | www.kronach.de |
| } |  |  
கிரோனாச், ஜெர்மனியின் தென்கோடியில் அமைந்துள்ள பவேரியா மாநிலத்தின் ஒரு நகரமாகும். இதுவே கிரோனாச் மாவட்டத்தின் தலைநகரம் ஆகும். புகழ்வாய்ந்த ஜெர்மனியின் தொலைக்காட்சி கருவி தயாரிக்கும் நிறுவனமான லோவேவின் தலைமையகம் இங்கு அமைத்துள்ளது.
# ஆச்சாரம்

இந்து சமயத்தில் கடைப்பிடிக்கப்படும் நல்ல பழக்க வழக்கங்களை **ஆச்சாரம்** என்கின்றனர். இந்த ஆச்சாரம் 7 வகையாகப் பிரிக்கப்படுகிறது. அவை
1. வேத ஆச்சாரம்
1. வைணவ ஆச்சாரம்
1. சைவ ஆச்சாரம்
1. தட்சிண ஆச்சாரம்
1. வாம ஆச்சாரம்
1. சித்தாந்த ஆச்சாரம்
1. கௌலா ஆச்சாரம்  
- இதில் முதல் 4 ஆச்சாரங்கள் "தட்சிண ஆச்சாரம்" என்றும் மீதமுள்ள 3 ஆச்சாரங்கள் "வாம ஆச்சாரம்" என்றும் அழைக்கப்படுகின்றன.
# முருகன் இட்லி கடை

**முருகன் இட்லி கடை** மதுரையைத் தலைமையகமாகக் கொண்டு இயங்கிவரும், தமிழ்நாடு முழுவதும் நன்கு அறியப்பட்ட ஓர் உணவகம். இது இட்லிக் கடை என்ற பெயரைக் கொண்டிருப்பினும், இங்கே இட்லி தவிர சர்க்கரைப் பொங்கலும், ஊத்தப்பமும் கிடைக்கும். இந்த உணவு விடுதிக்கு, மதுரையில் உள்ள மூன்று கடைகளைத் தவிர, சென்னையில் பத்து கிளைகளும் சிங்கப்பூரில் இரண்டு கிளைகளும் உள்ளன.1991ஆம் ஆண்டு, தமது பெற்றோர்கள் நடத்தி வந்த *முருகன் காபி நிலையம்* என்ற உணவகத்திற்கு பொறுப்பேற்ற எசு.மனோகரன், இதனை முற்றிலும் புதிதாக வடிவமைத்து துவங்கினார்.. 1990களில் இக்கடை தாக்கப்பட்டதால் வழக்கு ஒன்று பதிவாகி சர்ச்சை உருவானது.
# ஆரப்பாளையம் பேருந்து நிலையம், மதுரை

**ஆரப்பாளையம் பேருந்து நிலையம்** என்பது மதுரை மாநகராட்சிப் பகுதியில் அமைக்கப்பட்டுள்ள பேருந்து நிலையங்களில் ஒன்றாகும். இப்பேருந்து நிலையத்திலிருந்துகோயமுத்தூர், மேட்டுப்பாளையம், குன்னூர், ஊட்டி, திருப்பூர், அவிநாசி, அன்னூர், பல்லடம், தாராபுரம், ஈரோடு, கோபி, சத்தியமங்கலம், எடப்பாடி, சங்ககிரி, திருச்செங்கோடு, சேலம், ஓமலூர், தருமபுரி, கிருஷ்ணகிரி, ஓசூர், நாமக்கல், கொடுமுடி, கரூர், ஆண்டிபட்டி, வருசநாடு, தேனி, போடி, உத்தமபாளையம், சின்னமனூர், கம்பம், கூடலூர், குமுளி, கோம்பை, தேவாரம், பெரியகுளம், வத்தலகுண்டு, கொடைக்கானல், கன்னிவாடி,திண்டுக்கல், ஒட்டன்சத்திரம், பழனி, மடத்துக்குளம், உடுமலைப்பேட்டை, பொள்ளாச்சி போன்ற இடங்களுக்கு பேருந்துகள் இயக்கப்படுகின்றன.  
திருமங்கலம் பேருந்து நிலையம், மதுரை மாநகராட்சி ஒருங்கிணைந்த பேருந்து நிலையம் மற்றும் மதுரை மாநகரின் சில முக்கியப் பகுதிகளுக்கும் இங்கிருந்து 24 மணி நேரமும் நகரப் பேருந்துகளும் இயக்கப்படுகின்றன.
# ஆரப்பாளையம் பேருந்து நிலையம், மதுரை

## இவற்றையும் காணவும்

- மதுரை மாநகராட்சி ஒருங்கிணைந்த பேருந்து நிலையம்
- மதுரை பெரியார் பேருந்து நிலையம்
# திருத்தொண்டத் தொகை

**திருத்தொண்டத்தொகை** என்பது சுந்தரமூர்த்தி சுவாமிகளால் பாடப்பட்ட நூலாகும். இந்நூல் சிவபெருமானுடைய அடியார்களைப் பற்றிக் குறிப்பிடுகிறது. இந்நூலில் 60 தனியடியார்களும் மற்றும் 9 தொகையடியார்களும் குறிப்பிடப் படுகிறார்கள். இந்நூலை மூலமாகக் கொண்டே சைவ சமய புராண நூலான பெரியபுராணம் சேக்கிழாரால் பாடப்பட்டதாகும்.
# திருத்தொண்டத் தொகை

## தொன்மம்

சுந்தரமூர்த்தியார் சிவபெருமானது நண்பர் என்பது சைவர்களின் நம்பிக்கையாகும். ஒரு முறை திருவாரூர் சிவாலயத்தில் இறைவனோடு சுந்தரமூர்த்தியார் உரையாடிக் கொண்டிருந்தார். அப்போது அங்குள்ள தேவாசிரியன் மண்டபத்தில் எண்ணற்ற சிவனடியார்கள் இருந்தனர். அவர்களை யாரென சிவபெருமானிடம் சுந்தரர் கேட்டார், அதற்குச் சிவபெருமான் அவர்களின் பெருமையை எடுத்துரைத்தார். அதன்பின்பு அடியார்களின் பெருமைகளை விரித்து பாடுமாறு சுந்தரரிடம் சிவபெருமான் கேட்டுக் கொண்டார். அந்தப் பாடல்களுக்குச் சிவபெருமானே "தில்லை வாழ் அந்தணர்" என்று அடியெடுத்துக் கொடுத்தார்.  
அடியார் பெருமைகளைச் சிவபெருமான் பாடியதாக நம்பப்படும் பாடல் :-
<poem>
பெருமையால் தம்மை ஒப்பார்
பேணலால் எம்மைப் பெற்றார்
ஒருமையால் உலகை வெல்வார்
ஊனம் மேல் ஒன்றும் இல்லார்
அருமையாம் நிலையில் நின்றார்
அன்பினால் இன்பம் ஆர்வார்
இருமையும் கடந்து நின்றார்
இவரை- நீ அடைவாய்
</poem>
# திருத்தொண்டத் தொகை

## அமைப்பு

திருத்தொண்டர்த் தொகை நூலானது பதினொரு பாடல்களால் ஆனது. இந்நூலில் இரு பெண் அடியார்கள் (காரைக்கால் அம்மையார், மங்கையர்க்கரசியார்) பற்றியும், ஐம்பத்தி எட்டு ஆண் அடியார்கள் பற்றியும் குறிப்புகள் உள்ளன. அடியவர்களின் புகழைப் பாடுவதால், தன்னையும் அடியார்களின் அடியான் எனச் சுந்தரர் குறிப்புடுகிறார்.
# திருத்தொண்டத் தொகை

## அடியார் தொகை

திருத்தொண்டத் தொகையில் 60 தனியடியார்களும் மற்றும் 9 தொகையடியார்களும் குறிப்பிடப் படுகிறார்கள். இந்நூலில் 58 ஆண் அடியார்களும், காரைக்கால் அம்மையார் மற்றும் மங்கையற்கரசியார் என இரு பெண் அடியார்களும் குறிப்பிடப்படுகிறார்கள். இந்நூலில் குறிப்பிடப்படும் ஒன்பது தொகையடியார்கள், உலக அளவில் உள்ள சைவ அடியார்களைக் குறிக்கும் விதமாக அமைக்கப்பட்டதாகும்.  
இந்நூலை மூலமாகக் கொண்டும், எண்ணற்ற இடங்களில் உள்ள கல்வெட்டுகள், செவி வழி செய்திகள், கர்ண பரம்பரை கதைகள் கொண்டு சேக்கிழார் பெரிய புராணத்தினை இயற்றினார். அதனால் திருத்தொண்டத் தொகையின் ஆசிரியரான சுந்தரமூர்த்தியாரையும், அவருக்கு உறுதுணையாக இருந்த தந்தை சடையனார், தாயார் இசை ஞானியார் ஆகியோரையும் இணைத்து 63 நாயன்மார்களாகக் கொண்டார்.
# மதுரை எம்.ஜி.ஆர் ஒருங்கிணைந்த பேருந்து நிலையம்

**எம். ஜி. ஆர். பேருந்து நிலையம்** (*M.G.R. Bus Stand*) என்பது இந்தியாவின், தமிழ்நாடு மாநிலத்தில், மதுரை நகரப் பகுதியில் உள்ள ஒரு முக்கிய பேருந்து நிலையமாகும். இந்த பேருந்து நிலையம் பொதுவாக மாட்டுத்தாவணி என மற்றொரு பெயராலும் அழைக்கப்படுகிறது.
# மதுரை எம்.ஜி.ஆர் ஒருங்கிணைந்த பேருந்து நிலையம்

## வரலாறு

மதுரை நகரில் பெருகிய போக்குவரத்து நெரிசலின் காரணமாக, மதுரை நகருக்குள் இருந்த மூன்று பேருந்து முனையங்களுக்கு மாற்றாக ஒரு ஒருங்கிணைந்த பேருந்து முனையத்தை அமைக்க மதுரை மாநகராட்சி முடிவு செய்து மாட்டுத்தாவணி அமைக்கப்பட்டது. பின் சுற்றுச்சாலைத் திட்டம் மூலம் அனைத்து முனையங்களும் மாட்டுத்தாவணியுடன் இணைக்கப்பட்டன. இப்பேருந்து நிலையம் 10 கோடி செலவில், சுமார் 10 ஏக்கர் நிலத்தில் அமைக்கப்பட்டுள்ளது.
# மதுரை எம்.ஜி.ஆர் ஒருங்கிணைந்த பேருந்து நிலையம்

## பெயர்க் காரணம்

இந்தப் பேருந்து நிலையம் மாடுகள் விற்பனை செய்யப்படும் பகுதியாக இருந்த மாட்டுத் தாவணி என்கிற பகுதியில் அமைக்கப்பட்டிருப்பதால், மதுரையில் இருப்பவர்களும், அடிக்கடி மதுரை வந்து செல்பவர்களும் இந்தப் பேருந்து நிலையத்தை **மாட்டுத்தாவணி பேருந்து நிலையம்** என்கிற பெயராலேயே அழைக்கின்றனர். மதுரையில் பேச்சு வழக்கத்தில் உள்ள இந்தப் பெயரே அனைவராலும் அதிக அளவில் பயன்படுத்தப்பட்டு வருகிறது.
# மதுரை எம்.ஜி.ஆர் ஒருங்கிணைந்த பேருந்து நிலையம்

## சேவைகள்

மதுரையின் புறநகர்ப் பகுதியில் அமைந்துள்ளதால், இப்பேருந்து நிலையம் எட்டு நடைமேடைகளுடன், நடைமேடைக்கு பன்னிரண்டு தடங்களில் அதிக அளவு பேருந்துகளைக் கையாளக்கூடியதாக உள்ளது. இப்பேருந்து நிலையத்தை தமிழ்நாடு அரசுப் போக்குவரத்துக் கழகம், அரசு விரைவுப் போக்குவரத்துக் கழகம், கேரள மாநில சாலைப் போக்குவரத்துக் கழகம் மற்றும் கருநாடக மாநில சாலைப் போக்குவரத்துக் கழகம் பேருந்துகள் அதிக அளவில் பயன்படுத்துகின்றன.  
| நடைமேடை | பேருந்து வழித்தடம் |  |
| --- | --- | --- |
| 1 | சென்னை, கடலூர், நெய்வேலி , சிதம்பரம், பெங்களூரு, மைசூர், திருப்பதி, எர்ணாகுளம், திருவனந்தபுரம் மற்றும் பிற மாநிலங்களுக்கான பேருந்துகள் (அரசு விரைவுப் போக்குவரத்துக் கழகம்) |  |
| 2 | திருச்சிராப்பள்ளி,திருவண்ணாமலை, விழுப்புரம், அரியலூர் மற்றும் பெரம்பலூர் |  |
| 3 | சிவகங்கை, தோண்டி, கொட்டைபட்டினம், தஞ்சாவூர், சிதம்பரம், கும்பகோணம், மயிலாடுதுறை, நாகப்பட்டினம், திருவாரூர், புதுக்கோட்டை மற்றும் கர்நாடக பேருந்துகள் |  |
| 4 | காரைக்குடி, வேதாரண்யம், வேளாங்கண்ணி, தேவகோட்டை, மேலூர், அறந்தாங்கி, பட்டுகோட்டை, பொன்னமராவதி, சிங்கம்புணரி |  |
| 5 | ராமநாதபுரம், ஏர்வாடி, ராமேஸ்வரம், பரமக்குடி, சாயல்குடி, கமுதி, கீழக்கரை |  |
| 6 | ராசபாளையம், தென்காசி, செங்கோட்டை,திருவில்லிபுத்தூர், சங்கரன்கோவில், பாபநாசம் மற்றும் கடையநல்லூர் |  |
| 7 | அருப்புக்கோட்டை, தூத்துக்குடி, திருச்செந்தூர், சிவகாசி, சாத்தூர், விருதுநகர் மற்றும் விளாத்திகுளம் |  |
| 8 | திருநெல்வேலி, கன்னியாகுமரி, நாகர்கோவில், கோவில்பட்டி, களியக்காவிளை, வள்ளியூர் மற்றும் கேரள மாநிலப் பேருந்துகள். | } |  
அதிக போக்குவரத்து நெரிசலின் காரணமாக தனியார் ஓம்னி பேருந்து முனையம் புதிதாக அமைக்கபட்டுள்ளது.  
**மாட்டுத்தாவணி பேருந்து நிலையம் : (** சென்னை, திருச்சி, முசிறி, துறையூர், பெரம்பலூர், அரியலூர், ஜெயங்கொண்டம், தஞ்சை, கும்பகோணம், மயிலாடுதுறை, சிதம்பரம், கடலூர், வடலூர், விருத்தசாலம், விழுப்புரம், திண்டிவனம், மேல்மருவத்தூர், திருவண்ணாமலை, வேலூர், காஞ்சிபுரம், அரக்கோணம், திருத்தணி, நீடாமங்கலம், திருவாரூர், நாகை, வேளாங்கண்ணி, புதுக்கோட்டை, திருமயம், சிங்கம்புணரி, பொன்னமராவதி, கந்தர்வகோட்டை, பட்டுக்கோட்டை, அறந்தாங்கி, மன்னார்குடி, திருத்துறைப்பூண்டி, வேதாரண்யம், திருப்பத்தூர், காரைக்குடி, தேவகோட்டை, திருவாடானை, தொண்டி, சிவகங்கை, காளையார்கோவில், இடையாங்குடி, நத்தம், மணப்பாறை, விராலிமலை, விருதுநகர், சாத்தூர், கோவில்பட்டி, திருநெல்வேலி, வள்ளியூர், நாகர்கோவில், கன்னியாகுமரி, மார்த்தாண்டம், தூத்துக்குடி, திருச்செந்தூர், திருவைகுண்டம், திசையன்விளை, சாத்தான்குளம், உடன்குடி, எட்டையபுரம்,விளாத்திகுளம், அருப்புக்கோட்டை, மானாமதுரை, பரமக்குடி, இராமநாதபுரம், ராமேஸ்வரம், ஏர்வாடி, கமுதி, முதுகுளத்தூர், சாயல்குடி, கீழக்கரை, சிவகாசி, திருவில்லிபுத்தூர், இராஜபாளையம், சங்கரன்கோவில், சிவகிரி, வாசுதேவநல்லூர், புளியங்குடி, கடையநல்லூர், தென்காசி, செங்கோட்டை, பாபநாசம் என தமிழ்நாட்டின் ஏனய பகுதிகளுக்கு செல்ல நேரடியாக அரசு மற்றும் தனியார் பேருந்துகளும், கேரள மாநிலத்தின் கொல்லம், திருவனந்தபுரம், புனலூர், கொட்டாரக்கரை, மூணார், கோட்டயம், எர்னாகுளம், பாலக்காடு, திருச்சூர், குருவாயூர், மலப்புறம், கோழிக்கோடு, கண்ணூர் போன்ற நகரங்களுக்கும், பெங்களூரு, மைசூர், மடிக்கேரி, திருப்பதி, பாண்டிச்சேரி போன்ற இடங்களுக்கு பேருந்துகள் இயக்கப்படுகின்றன.)
# மதுரை எம்.ஜி.ஆர் ஒருங்கிணைந்த பேருந்து நிலையம்

## பயணியர் வசதிகள்

- பயணச் சீட்டு வழங்குமிடங்கள் (SETC, TNSTC, KSRTC)
- உணவகம் மற்றும சிற்றுண்டிக் கடைகள்
- இருக்கை வசதி.
- தானியங்கி பணம் வழங்கும் கருவி (ATM).
- கழிப்பறை மற்றும் ஓய்வறை (இலவசம் மற்றும் கட்டணம்)
- வண்டிகள் நிறுத்துமிடம்.
- வாடகை வண்டிகள்.
- உரிமம் பெற்ற பூ வணிகர்கள்.
- மருத்துவ உதவிக் குழு.
# குணங்குடி மஸ்தான் சாகிபு

**மஸ்தான் மஸ்தான் சாகிபு** (1792 - 1838: சென்னை) ஒரு இசுலாமிய தமிழ் அறிஞர். இவர் பல இசை உணர்வு மிக்க பாடல்களை எழுதியுள்ளார். இவர் தமிழ் சித்த மரபினரில் ஒருவராகவும் கருதப்படுகிறார்.
# குணங்குடி மஸ்தான் சாகிபு

## வரலாறு

குணங்குடி மஸ்தான் சாகிபு இராமநாதபுரம் தொண்டிக்கு வடமேற்கில் பத்து மைல் தொலைவிலுள்ள குணங்குடி என்னும் சிற்றூரில் 1792 ஆம் ஆண்டு பிறந்தார். இவருக்குப் பெற்றோர் இட்ட பெயர் 'சுல்தான் அப்துல் காதிர்' என்பதாகும். இளமையிலேயே குர்ஆன் மற்றும் இசுலாமிய சமய சாத்திரங்களைக் கற்றுணர்ந்து 'ஆலிம்' (சமயக் கல்வி அறிஞர்) என்னும் பட்டம் பெற்றார்.  
1813 ஆம் ஆண்டில் அவர் திரிசிரபுரம் சென்று அங்கே மௌலவி ஷாம் சாஹிப் என்பவரிடம் தீட்சை பெற்று ஞானயோக நெறியில் ஆழ்ந்தார். பின்னர் திருப்பரங்குன்றம் சென்று அங்கே நாற்பது நாட்கள் 'கல்வத்' எனப்படும் யோக நிட்டையில் ஆழ்ந்தார். பின்னர் அறந்தாங்கிக்கு அருகிலுள்ள கலகம் என்ற ஊரில் ஆறு மாதங்களும், தொண்டியில் அவருடைய தாய்மாமனாரின் ஊரான வாழைத்தோப்பில் நான்கு மாதங்களும் தங்கி நிட்டை புரிந்தார். இவ்வாறே சதுரகிரி, புறாமலை, நாகமலை, ஆனைமலை போன்ற மலைகளிலும், காடுகளிலும், நதிக்கரைகளிலும் தங்கித் தவம் புரிந்தார்.  
இறைகாதலால் முற்றும் கவரப்பட்டவராகவும், தெய்வீகக் காதல் போதையில் வெறியேறியவராகவும் அவர் இருந்ததால் உலகநடை நீங்கி பித்தநடை கொண்டார். குப்பைமேடுகள் கூட அவர் குடியிருக்கும் இடங்களாகின. அவருடைய பித்தநடையையும் அற்புத சித்துகளையும் கண்ட மக்கள் அவரை 'மஸ்தான்' என அழைக்கலாயினர். அப்பெயரே அவருக்கு நிலைத்துவிட்டது. (மஸ்த் என்ற பாரசீகச் சொல்லுக்கு போதைவெறி என்று பொருள். இறைகாதல் போதையில் வெறி பிடித்த ஞானியரை 'மஸ்தான்' என அழைப்பது மரபு)  
ஏழு ஆண்டுகள் இவ்வாறிருந்து, பின்னர் வடநாடு சென்று பலருக்கு ஞானோபதேசம் செய்தார். இறுதியில் சென்னையை அடைந்து இராயபுரத்தில் பாவாலெப்பை என்பவருக்கு உரிமையான, முட்புதர்களும் மூங்கிற் காடும் சப்பாத்திக்கள்ளியும் மண்டிக் கிடந்த இடத்தில் தங்கலாயினார். பாவாலெப்பை குணங்குடியாரின் மகிமை உணர்ந்து அவ்விடத்திலேயே அவருக்கு ஆச்சிரமம் அமைத்துக் கொடுத்தார். இங்கே வாழ்ந்தபோது யார் கண்ணிலும் படாமல் மறைந்திருந்து யோகநிட்டையில் ஆழ்ந்திருந்தார். சில வேளைகளில் தாம் இயற்றிய கீர்த்தனங்களைப் பாடிக்கொண்டு ஊர்வலமாகச் செல்வதுமுண்டாம். அப்படிச் செல்லும்போது ஒருமுறை அங்கப்பநாயக்கன் தெருவிலுள்ள 'மஸ்ஜிதே மஃமூர்' என்ற பள்ளிவாசலுக்கும் வந்து சென்றதாகக் கூறுவர்.  
குணங்குடியாரின் துறவு நிலையில் ஐயுற்ற சிலர் அவரது அரிய சித்துக்களைக் கண்ட பின்னர் அவரை மதித்துப் போற்றினர். அவரிடம் தீட்சை பெற்று பக்குவமடைந்தனர். அவ்வாறு தீட்சை பெற்றவர்களுள் அக்காலத்தில் சென்னையிலிருந்த ஆற்காடு நவாபும் ஒருவர். அவருடைய சீடர்களாக இசுலாமியர் மட்டுமன்றி இந்துக்களும் இருந்தனர். அவர்களில் மகாவித்துவான் சரவணப்பெருமாள் ஐயர், கோவளம் சபாபதி முதலியார் ஆகியோர் மிகப் பிரதானமானவர்களாக இருந்தனர்.  
மஸ்தான் சாகிபு 1838 ஆம் ஆண்டு (ஹிஜ்ரி 1254, ஜமாதுல் அவ்வல் 14ம் நாள் திங்கட்கிழமை வைகறை நேரம்) இவ்வுலக வாழ்வைத் துறந்தபோது அவருக்கு வயது நாற்பத்து ஏழு. அவர் தங்கியிருந்த இடத்திலேயே நல்லடக்கம் செய்யப்பட்டார். அவரை மக்கள் தொண்டியார் என்று அழைத்து வந்ததால் அவரிருந்த இடம் தொண்டியார்பேட்டை ஆயிற்று.
# * நிராமயக்கண்ணி (100 பாடல்கள்)

ஆதி முதலே யகண்டபரி பூரணமென்று  
ஓதுங் குணங்குடி கொண்டோனே நிராமயமே!  
தேசிகனா னென்றே திருநடன மாடுகின்ற  
வாசாம கோசரமே வாழி நிராமயமே!
# * மனோன்மணிக்கண்ணி (100 பாடல்கள்)

மெய்தொழவு மேலும் மேலும்நந்தி கேஸ்வரனைக்  
கைதொழு வுங்கனவு கண்டேன் மனோன்மணியே!  
கோப்பாக கவும்உனையான் கொண்டாடிப் பாடவும்நீ  
காப்பாக வுங்கனவு கண்டேன் மனோன்மணியே!
# * அகத்தீசர் சதகம் (100 பாடல்கள்)

தாயனைய இன்பந் தனைத்தந்து தந்துகை  
தழுவிநின் றருள் புரியவுந்  
தந்தைதா யுந்தானே யாகவு மிருந்தெனைத்  
தற்காத்து னருள்பு ரியவுஞ்  
சேயென் றிரங்கியணை காலியின் கன்றெனச்  
சீராட அருள்பு ரியவுஞ்  
செங்கீரை யாடுசிறு மதலைபோற் கொஞ்சிநான்  
செல்வமிட அருள்பு ரியவும்  
பாயுமடை கால்கண்டு கரைபுரள வருமதிப்  
பால்கொடுத் தருள்பு ரியவும்  
பக்குவத் தோடுமவு னத்தொட்டி லுக்குட்  
படுக்கவைத் தருள்பு ரியவும்  
வாயுவைக் கட்டவுந் தவராஜ சிங்கமே  
வரவேண்டும் மென்ற னருகே  
மாகுணங் குடிவாழு மென்னகத்தீசனே  
மவுனதே சிகநா தனே.
# * நந்தீசர் சதகம் (51 பாடல்கள்)

ஆதியந்தங் கடந்தவுமை யாளருள் நாதாந்தச்  
சோதியந்தங் கடந்தசெழுஞ் சுடரேநந் தீஸ்வரனே  
முடியடியாய் நின்றநடு மூல மணிவிளக்கே  
அடிமுடியாய் நின்றநடு அணையேநந் தீஸ்வரனே
# * ஆனந்தக் களிப்பு (38 பாடல்கள்)

கொடிகட்டிக் கொண்டெழு கோடி-தனங்  
குவித்தந்த மகிழ்ச்சியாற் கூத்துக ளாடி  
கெடுபுத்தி யுடையோரைக் கூடி-யானுங்  
கெட்டலையாமலே கெதிபெற நாடி  
இரக்கத் துணிந்துகொண் டேனே- எனக்  
கிருக்குங் குறைமுழுதும் நிகழ்த்திக்கொண் டேனே.
# * ஆனந்தக் களிப்பு (38 பாடல்கள்)

## இவரைப் பாராட்டி எழுதப்பட்டவை

- குணங்குடி நாதர் பதிற்றுப் பத்தந்தாதி - ஐயாசாமி
- நான்மணி மாலை - சரவணப் பெருமாளையர்
# காசிம் புலவர்

**காசிம் புலவர்** ஓர் இசுலாமிய தமிழ், தமிழிசை அறிஞர் ஆவார். இவர் திருவடிக் கவிராயர் எனும் சான்றோரிடம் கல்வி கற்றார். கற்ற நூல்களுள் அருணகிரிநாதரின் திருப்புகழில் மிகவும் ஈடுபாடு கொண்டு தானும் அதுபோல் ஒரு நூல் இயற்ற விரும்பி நபிகள் நாயகத்திடம் அருள் வேண்டினார். அன்பரின் வேண்டுகோளைக் கேட்ட நபிகள்நாயகம் புலவரின் கனவில் தோன்றிப் ' பகரும்' என்று அடியெடுத்துக் கொடுக்க உடனே புலவரும் ' பகரு முருவிலி அருவிலி வெருவிலி' என்று தொடங்கித் திருநபிகள் நாயகத்தின் மீது ஒரு திருப்புகழ் நூலினைப் பாடினார். திருப்புகழுக்கு இணையான நபிகள் நாயகம் அவர்கள் மீதான திருப்புகழுக்காக இவர் அறியப்படுகிறார். இவர் 14 நூல்களை இயற்றி உள்ளார். சவ்வாதுப் புலவரால் 'மதுர கவி' என்று பாராட்டப்பட்ட பெருமையுடையவர் ஆவார்.
# காசிம் புலவர்

## படைப்புகள்

- திருப்புகழ் (காசிம் புலவர்)
- இன்னிசை (நூல்)  
- தமிழிலக்கிய வரலாறு. ஜனகா பதிப்பகம் . 1997
# சவ்வாதுப் புலவர்

**சவ்வாதுப் புலவர்** 18-ஆம் நூற்றாண்டைச் சார்ந்த ஓர் இசுலாமியத் தமிழ்ப் புலவர் ஆவார்.
1. சேதுபதி ரகுநாயகன்
1. விசயானந்த ரங்கன்
1. பிரம்பூர் ஆனந்த ரங்க துரை
1. முத்து கிருஷ்ணன்
1. கச்சி செல்லப்பன்
ஆகிய வள்ளல்களை இவர் பாடியுள்ளார்  
எமனீச்சரம் எனும் ஊரினர். தமிழ்ப் புலவர் ஒருவரால் 'வண்டமிழின் எண்ணோ, எழுத்தோ, இசையோ, இயல்புலவர் கண்ணோ, சவ்வாதுக் கவி' எனப் பாராட்டப்பட்டவர். வசைபாடுவதில் காளமேகப் புலவரை ஒத்து விளங்கினார். **'வண்டமிழ் சவ்வாது வாயெல்லாம் நஞ்சே**<nowiki/>' என்று கூறக்கூடிய அளவிற்கு நச்சுப்பல் உடையவர். ஒருமுறை இவருக்குப் பண உதவி செய்ய மறுத்த சேஷையங்கார் என்பவரைச் சினத்துடன்,  
: வீசம் பணம் கொடுக்காத சேசா
: வீரியம் பாம்பு கடித்துச் சாசா  
என்று சபிக்க அன்றே அவர் பாம்பு கடித்து இறந்ததாகக் கூறப்படுகிறது. இவர் சர்க்கரைப் புலவரின் மைத்துனர் ஆவார்.
# சவ்வாதுப் புலவர்

## படைப்புகள்

- நாகைக் கலம்பகம்
- மதீனத்தந்தாதி
- முகைதீன் ஆண்டவர் பிள்ளைத்தமிழ்  
- தமிழிலக்கிய வரலாறு. ஜனகா பதிப்பகம் . 1997
# சங்க இலக்கியத்தில் மலைகள்

சங்க இலக்கியத்தில் மலைகளைப் பற்றிய செய்திகள் வருகின்றன. குன்று, வரை என்று அவை குறிப்பிடப்படுகின்றன. அந்த மலைப்பகுதியில் வாழ்ந்த மக்களைப் பற்றியும், அப்பகுதியை ஆண்ட அரசனைப் பற்றியும், அந்த மலையின் நிலவளம் பற்றியும் குறிப்புகள் வருகின்றன. அந்த மலைகளின் பெயர்கள் இங்குத் தொகுத்துக் காட்டப்படுகின்றன.  
இங்குக் காணப்படும் ஒவ்வொரு மலையைப் பற்றியும் சங்கப்பாடல்கள் தெரிவிக்கும் கருத்துக்கள் தனித்தனியே பாடல் மேற்கோள்களுடன் இங்கு விரியும்.
# சங்க இலக்கியத்தில் மலைகள்

## அ வரிசை

1. அதங்கோடு
1. அதலைக்குன்றம்
1. அயிரை
1. ஆரியர் பொன்படு நெடுவரை
1. இமயமலை - தமிழ் இலக்கியங்களில் இமயம்
1. இருங்குன்றம்
1. எருமை இருந்தோட்டி
1. ஏரகம்
1. ஏழில் நெடுவரை
# சங்க இலக்கியத்தில் மலைகள்

## க வரிசை

1. கண்டீரம்
1. கவிரம்
1. (கிரவுஞ்சமலை) புள்ளொடு பெயரிய பொருப்பு \ குருகொடு பெயர் பெற்ற வரை
1. குடமலை
1. குடவரை (கொல்லிமலை)
1. குடுமி - சங்கநூல் குறிப்பு
1. குதிரை
1. குன்றூர்
1. கொல்லி
# சங்க இலக்கியத்தில் மலைகள்

## ச வரிசை

1. (சிராப்பள்ளி) உறந்தைக் குணாஅது குன்றம்
1. செருப்பு மலை மிதியல் செருப்பு
1. சேய் முன்றம்
1. சையம்
# சங்க இலக்கியத்தில் மலைகள்

## த வரிசை

1. தேமுது குன்றம்
1. தோட்டி
1. தோன்றி (மலை)
# சங்க இலக்கியத்தில் மலைகள்

## ந வரிசை

1. நவிரம் (மலை)
1. நன்றா
1. நெடியோன் குன்றம்
1. நேரி
# சங்க இலக்கியத்தில் மலைகள்

## ப வரிசை

1. பரங்குன்றம்
1. பல்குன்றக் கோட்டம்
1. பறம்பு
1. பெருங்குன்று
1. பொதியம்
1. பொதினி (பழனிமலை) (அறுகோட்டு யானைப் பொதினி \ அகநானூறு பாடல் 1)
1. பொன்படு நெடுவரை
# சங்க இலக்கியத்தில் மலைகள்

## ம வரிசை

1. முதிரம்
# சங்க இலக்கியத்தில் மலைகள்

## வ வரிசை

1. விச்சி
1. வென்வேலான் குன்று
1. வேங்கடம்  
- அறிஞர் கழகம் ஆய்ந்து வழங்கிப், பேராசிரியர் எஸ். வையாபுரிப் பிள்ளை தொகுத்துப் பதிப்பித்த சங்க இலக்கியம் (பாட்டும் உரையும்) நூலின் (முதற்பதிப்பு 1940, இரண்டாம் பதிப்பு 1967) இறுதியில் சிறப்புப்பெயர் அகராதி என்னும் தலைப்பின் கீழ்த் தரப்பட்டுள்ள பெயர்ப்பட்டியலிலிருந்து தொகுக்கப்பட்டு உரிய பாடல்களை ஒப்புநோக்கி இந்தக் கட்டுரை உருவாக்கப்பட்டுள்ளது.  
- INDEX DES MOTS DE LA LITERATURE TAMOULE ANCIENNE (1970) (சங்கநூல் சொல்லடைவு)
# சங்கப்பாடல் பேசும் ஆறுகள்

சங்கப்பாடல்களில் ஆறுகள் பலவற்றின் பெயர்கள் வருகின்றன. சில பாடல்கள் ஆற்றின் வளத்தைப் பற்றிப் பேசுகின்றன. சில அந்த ஆற்றுநில மன்னனைக் குறிப்பிடுகின்றன. சில அந்த ஆற்றங்கரை மக்களைப் பற்றிப் பேசுகின்றன. இங்கு அந்த ஆற்றின் பெயர்கள் தொகுக்கப்பட்டுள்ளன. அதனோடு தொடர்புள்ள செய்திகளை அந்தந்த ஆற்றின் தலைப்பின் கீழ் இக் கட்டுரையின் பகுப்பில் காணலாம்.
# சங்கப்பாடல் பேசும் ஆறுகள்

## ஆறுகள்

1. அயிரியாறு
1. அரிசில் ஆறு
1. ஆன்பொருநை \ தண்ணான் பொருநை \ பொருநை
1. கங்கை
1. காப்பியாறு
1. காரியாறு
1. காவிரி
1. குமரி
1. சிலம்பாறு
1. சுள்ளியம் பேரியாறு
1. சேயாறு
1. சோணை
1. பஃறுளி
1. பெண்ணை
1. பேர்யாறு \ = பெரியாறு
1. பொறையாறு
1. வாட்டாறு
1. வானி \ = சிறுவானி
1. வையை  
1. அறிஞர் கழகம் ஆய்ந்து வழங்கிப், பேராசிரியர் எஸ். வையாபுரிப் பிள்ளை தொகுத்துப் பதிப்பித்த சங்க இலக்கியம் (பாட்டும் உரையும்) நூலின் (முதற்பதிப்பு 1940, இரண்டாம் பதிப்பு 1967) இறுதியில் சிறப்புப்பெயர் அகராதி என்னும் தலைப்பின் கீழ்த் தரப்பட்டுள்ள பெயர்ப்பட்டியலிலிருந்து தொகுக்கப்பட்டு உரிய பாடல்களை ஒப்புநோக்கி இந்தக் கட்டுரை உருவாக்கப்பட்டுள்ளது.
1. INDEX DES MOTS DE LA LITERATURE TAMOULE ANCIENNE / PUBICATIONS DE L'INSTITUT FRANÇAIS D'INDOLOGIE N<sup>O</sup> 37 (1970) (சங்கநூல் சொல்லடைவு)
# பஞ்சோபசாரம்

மனிதன் வாழ்விற்கு அடிப்படை ஆதாரங்களாக விளங்கும் நிலம், நீர், நெருப்பு, காற்று மற்றும் ஆகாயம் எனும் ஐந்து வசதிகளை வழங்கிய கடவுளுக்கு நன்றி செலுத்தும் விதமாக இந்து சமயத்தைச் சேர்ந்தவர்கள் தங்கள் வழிபாட்டில் தாங்கள் வணங்கும் கடவுளுக்கு ஐந்து விதமான செயல்களைச் செய்கின்றனர். இது **பஞ்சோபசாரம்** எனப்படுகிறது.  
அவை
1. சுவாமி சிலை அல்லது படத்துக்கு சந்தனமிடுதல்
1. பூக்கள் கொண்டு பூசித்தல்
1. தீபமேற்றிக் காட்டுதல்
1. தூபம் போடுதல்
1. நைவேத்தியம் (உணவு) படைத்தல்  
-இவற்றில் சந்தனமிடுதல் நிலத்தையும் (பிருதிவி தத்துவம்) , பூக்கள் போட்டு அர்ச்சனை செய்வது ஆகாயத்தையும், தீபம் காட்டுதல் நெருப்பையும், தூபமிடுதல் வாயுவையும், உணவு படைத்தல் நீரையும் குறிக்கிறது.
# பஞ்சோபசாரம்

## சைவ சமய பஞ்ச உபசாரங்கள்

சைவ சமய முழுமுதல் இறைவனான சிவபெருமானுக்குச் செய்யும் உபசாரங்கள் ஐம்பெரும் பூதங்களை குறிப்பதாகவும், ஒவ்வொரு பூதத்திற்கும் ஐந்துவித உபசாரங்களை கொண்டதாகவும் அமைகின்றன.
# பஞ்சோபசாரம்

## சைவ சமய பஞ்ச உபசாரங்கள்

### நிலம்

பிருதிவி என்ற நில சம்பந்தமான உபராசங்கள்:
சந்தனம், புஷ்பம், கிழங்கு, வேர், பழம், அன்னம் முதலானவைகளாம்.
# பஞ்சோபசாரம்

## சைவ சமய பஞ்ச உபசாரங்கள்

### நீர்

அப்பு என்ற நீர் சம்பந்தமான உபசாரங்கள்:
சலம், பால், தயிர், கோஜலம், வஸ்திரம் முதலியவைகளாம்.
# பஞ்சோபசாரம்

## சைவ சமய பஞ்ச உபசாரங்கள்

### நெருப்பு

அக்னி என்ற நெருப்பு சம்பந்தமான உபசாரங்கள்:
பொன், இரத்தினம், தீபம், கற்பூர தீபம், ஆபரணம் முதலியவைகளாம்.
# பஞ்சோபசாரம்

## சைவ சமய பஞ்ச உபசாரங்கள்

### காற்று

வாயு எனும் காற்று சம்பந்தமான உபசாரங்கள்:
தூபம், சாமரை அல்லது சாமரம், விசிறி, கொடை, பதாகை முதலானவைகளாம்.
# பஞ்சோபசாரம்

## சைவ சமய பஞ்ச உபசாரங்கள்

### வானம்

ஆகாச எனும் வானம் சம்பந்தமான உபசாரங்கள்:
மணி, வாத்தியம், கைமணி ஓசை, தோத்திரம் எனும் ‘மந்திரஒலி உச்சரிப்பு’, கீதம் முதலானவைகளாம்.
# சங்க கால நாட்டு மக்கள்

சங்க காலத்தில் மூவேந்தரின் ஆட்சியின் கீழ் இருந்த சேர, சோழ, பாண்டிய நாடுகள் மட்டுமல்லாமல் கொங்கு நாடு, தொண்டை நாடு, அருவாள் நாடு முதலான குறு நாடுகளும் தன்னாட்சி பெற்றிருந்தன. அந்நாட்டு மக்கள் இனங்கள் அந்நாட்டின் பெயரால் குறிக்கப்பட்டனர். அந்நாட்டு இனங்கள் தொகுப்பு (34) ஒன்றினை இங்குக் காணலாம். அவர்களைப் பற்றிய செய்தியையும் ஆங்காங்கே காணலாம்.
# சங்க கால நாட்டு மக்கள்

## அ வரிசை

1. அண்டர்
1. அதியர்
1. அருவாளர்
1. ஆரியர்
1. ஆவியர்
1. ஒளியர்
1. ஓவியர்
1. அகுதையர்
# சங்க கால நாட்டு மக்கள்

## க வரிசை

1. கங்கர்
1. கடம்பர்
1. கட்டியர்
1. கள்வர்
1. குட்டுவர்
1. குடவர்
1. கூளியர்
1. கொங்கர்
1. கோசர்
# சங்க கால நாட்டு மக்கள்

## ச வரிசை

1. சென்னியர்
1. சேரலர்
1. சோழர்
# சங்க கால நாட்டு மக்கள்

## த வரிசை

1. தென்பரதவர்
1. தென்னர்
1. தொண்டையர்
# சங்க கால நாட்டு மக்கள்

## ந வரிசை

1. நந்தர்
# சங்க கால நாட்டு மக்கள்

## ப வரிசை

1. பறையர்
1. பரதவர்
1. பாண்டியர் \ பாண்டியன் என்னும் சொல் சங்க நூல்களில் உள்ளது. பாண்டியர் என்னும் சொல் சிலப்பதிகாரத்திற்றான் கையாளப்படுகிறது.
1. பாணர்
1. பூழியர்
1. பொதுவர்
# சங்க கால நாட்டு மக்கள்

## ம வரிசை

1. மள்ளர்
1. மழவர்
1. மிலேச்சர்
1. முதியர்
1. மோரியர்
1. மறவர்
# சங்க கால நாட்டு மக்கள்

## ய வரிசை

1. யவனர்
# சங்க கால நாட்டு மக்கள்

## வ வரிசை

1. வடவடுகர்
1. விச்சியர்
1. வேளிர்
1. வலையர்
# சங்க கால நாட்டு மக்கள்

## திரட்ட உதவிய துணைநூல்

1. அறிஞர் கழகம் ஆய்ந்து வழங்கிப், பேராசிரியர் எஸ். வையாபுரிப் பிள்ளை தொகுத்துப் பதிப்பித்த சங்க இலக்கியம் (பாட்டும் உரையும்) நூலின் (முதற்பதிப்பு 1940, இரண்டாம் பதிப்பு 1967) இறுதியில் சிறப்புப்பெயர் அகராதி என்னும் தலைப்பின் கீழ்த் தரப்பட்டுள்ள பெயர்ப்பட்டியலிலிருந்து தொகுக்கப்பட்டு உரிய பாடல்களை ஒப்புநோக்கி இந்தக் கட்டுரை உருவாக்கப்பட்டுள்ளது.
1. INDEX DES MOTS DE LA LITERATURE TAMOULE ANCIENNE / PUBICATIONS DE L'INSTITUT FRANÇAIS D'INDOLOGIE N<sup>O</sup> 37 (1970) (சங்கநூல் சொல்லடைவு)
# மகேந்திரசிங் தோனி

**மகேந்திர சிங் தோனி** (Mahendra Singh Dhoni), சுருக்கமாக **எம் எஸ் தோனி** என்று (பிறப்பு: சூலை 7, 1981) அறியப்படும் இவர் இந்தியத் துடுப்பாட்ட அணியின் முன்னாள் சர்வதேசத் துடுப்பாட்ட வீரரும் முன்னாள் தலைவரும் ஆவார். இவர் 2007 முதல் 2016 ஆம் ஆண்டு வரை வரையிட்ட நிறைவுப் போட்டிகளுக்கும், 2008 முதல் 2014ஆம் ஆண்டு வரை தேர்வுப் போட்டிகளிலும் இந்திய அணியின் தலைவராக இருந்தார். இவரின் தலைமையில் 2007 ஐசிசி உலக இருபது20 2007-08 பொதுநலவய போட்டித் தொடர், 2010 மற்றும் 2016 ஆசியக் கோப்பை, 2011 துடுப்பாட்ட உலகக்கோப்பை மற்றும் 2013 ஐசிசி வாகையாளர் வெற்றிக்கிண்ணம் ஆகிய கோப்பைகளை இந்திய அணி வென்றுள்ளது. நடுவரிசை மட்டையாளரும் இலக்குக் கவனிப்பாளருமான இவர் ஒநாப போட்டிகளில் 10,000க்கும் மேற்பட்ட ஓட்டங்களை எடுத்துள்ளார். இவர் ஒரு நாள் பன்னாட்டுப் போட்டிகளில் சிறப்பாக ஆட்டத்தினை முடித்துவைக்கும் திறன் கொண்டவர்களில் ஒருவராக அறியப்படுகிறார். மேலும் அவர் காலத்திலான ஒரு நாள் பன்னாட்டு துடுப்பாட்டத்தின் சிறந்த இலக்குக் கவனிப்பாளர்களில் ஒருவராகவும் சிறந்த அணித்தலைவராகவும் கருதப்படுகிறார்.  
2004ஆம் ஆண்டில் வங்காளதேசத் துடுப்பாட்ட அணிக்கு எதிராக ஒருநாள் பன்னாட்டுத் துடுப்பாட்டப் போட்டிகளிலும் அடுத்த ஆண்டு இலங்கைத் துடுப்பாட்ட அணிக்கு எதிராகத் தேர்வுத் துடுப்பாட்டப் போட்டிகளிலும் அறிமுகமானார். 2008 மற்றும் 2009ஆம் ஆண்டுகளில் பன்னாட்டுத் துடுப்பாட்ட அவையின் சிறந்த ஒரு நாள் வீரருக்கான விருதைப் பெற்றார். இவர் இந்த விருதை இருமுறை வென்ற முதல் வீரர் ஆவார். மேலும் ராஜீவ் காந்தி கேல் ரத்னா விருது , 2009ஆம் ஆண்டில் இந்திய குடிமக்களுக்கான நான்காவது மிக உயரிய மரியாதையாகக் கருதப்படும் பத்மஸ்ரீ விருது, மற்றும் 2018 ஆம் ஆண்டில், இந்திய அரசால் குடிமக்களுக்கு வழங்கப்படும் மூன்றாவது மிக உயரிய விருதான பத்ம பூசன் உள்ளிட்ட பல்வேறு விருதுகளையும் தோனி பெற்றிருக்கிறார். 2009, 2010, 2013 ஆம் ஆண்டிற்கான உலகப் பதினொருவர் அணியின் தலைவராக இவர் தேர்வானார். மேலும் இந்த அணியில் எட்டு முறை இடம் பிடித்தார். அதில் ஐந்து முறை தலைவராக இருந்தார். நவம்பர் 2011இல் இந்திய இராணுவம் தோனிக்குக் கௌரவத் துணைநிலைக் கர்னல் பதவி அளித்தது. இவர் கபில்தேவிற்குப் பிறகு இந்த மரியாதையைப் பெறும் இரண்டாவது வீரர் ஆவார்.  
2012 ஆம் ஆண்டில் *ஸ்போர்ட்ஸ் புரோ* ஊடகத்தின் அதிக வியாபாரமாகக்கூடிய தடகள வீரர்கள் வரிசையில் இவருக்குப் பதினாறாவது இடம் கிடைத்தது. இந்தியன் சூப்பர் லீக்கின் சென்னையின் எப் சி அணியின் உரிமையாளர்களில் ஒருவர் ஆவார். 2015ஆம் ஆண்டில் போர்ப்ஸ் இதழ் வெளியிட்ட அதிகம் சம்பாதிக்கும் விளையாட்டு வீரர்களில் இவருக்கு 23 ஆம் இடம்கிடைத்தது (31 மில்லியன் அமெரிக்க டாலர்). எம். எஸ். தோனி (திரைப்படம்) இவரின் வாழ்க்கையை அடிப்படையாக வைத்து எடுக்கப்பட்டது.
# மகேந்திரசிங் தோனி

## விருதுகள்

2008 மற்றும் 2009ஆம் ஆண்டிற்கான ஐசிசி ஒருநாள் சர்வதேச போட்டிகள் விளையாட்டு வீரர் விருது (இந்த விருதை இரண்டு முறை பெற்ற முதலாவது இந்திய விளையாட்டு வீரர்), ராஜீவ் காந்தி கேல் ரத்னா விருது மற்றும் 2009ஆம் ஆண்டில் இந்திய குடிமகனுக்கான மிக உயரிய நான்காவது கவுரமாக கருதப்படும் பத்மஸ்ரீ விருது, 2018 ஆம் ஆண்டில், இந்திய அரசால் குடிமக்களுக்கு வழங்கப்படும் மிக உயரிய மூன்றாவது விருதான பத்ம பூசண் உள்ளிட்ட பல விருதுகளையும் தோனி பெற்றிருக்கிறார். 2009ஆம் ஆண்டு நவம்பர் வரை ஐசிசி தரவரிசைப் பட்டியலில் தோனி அதிக மதிப்பெண் பெற்ற மட்டையாளராக இருக்கிறார். 2009ஆம் ஆண்டில் விசுடனின் முதலாவது கனவு தேர்வு XI அணிக்கான தலைவராகவும் இடம்பெற்றிருக்கிறார். ஃபோர்ப்ஸ் பத்திரிக்கையால் தொகுக்கப்பட்ட உலகின் முதல் 10 அதிக வருமானம் ஈட்டும் துடுப்பாட்ட வீரர்களில் மகேந்திர சிங் தோனி முதலாவதாக இருந்தார். தோனி தலைமையிலான இந்திய அணி 2011 துடுப்பாட்ட உலகக்கோப்பையை வென்றது. அதன் பின்னர் இதுவரை இந்திய அணி உலக கோப்பையை வெல்லவில்லை.
# மகேந்திரசிங் தோனி

## ஆரம்பகால வாழ்க்கை

தோனி பீகார் மாநிலத்தில், ராஞ்சி ஊரில் (இப்போது ஜார்க்கண்டில்) பிறந்தார். இவர் பான் சிங் மற்றும் தேவகி தேவி ஆகியோரின் மூன்று குழந்தைகளில் இளையவர் ஆவார். இவரது பெற்றோர் உத்தராகண்டிலிருந்து ராஞ்சிக்கு குடிபெயர்ந்தனர். இவரது தந்தை சார்க்கண்டிலுள்ள மெகன் காலணி நிறுவனத்தில் குழாய் செய்குநராக பணியாற்றினார்.
# மகேந்திரசிங் தோனி

## தேர்வுத் துடுப்பாட்டம்

இலங்கைக்கு எதிரான ஒரு நாள் போட்டியினைத் தொடர்ந்து, 2005 திசம்பரில் தினேஷ் கார்த்திக்கிற்கு பதிலாக அணியில் சேர்க்கப்பட்டார். தோனி தனது முதல் போட்டியில் 30 ஓட்டங்கள் எடுத்தார், அந்தப் போட்டி மழையால் பாதிக்கப்பட்டது. இரண்டாவது போட்டியில் தனது முதல் ஐம்பது ஓட்டத்தினைப் பதிவு செய்தார்.
# மகேந்திரசிங் தோனி

## இருபது20

12 பிப்ரவரி 2012 அன்று, அடிலெய்டில் ஆஸ்திரேலியாவுக்கு எதிரான முதல் போட்டியில் இந்தியாவை இறுதிவரை ஆட்டமிழக்காமல் 44 ஓட்டங்கள் எடுத்தார். கடைசி நிறைவில், அவர் கிளின்ட் மெக்கேயின் பந்துவீச்சில் 112 மீட்டர் தூர பெரிய ஆறினை அடித்தார். போட்டிக்குப் பின்னர் 2011ஆம் ஆண்டு ஐசிசி உலகக் கோப்பை இறுதிப் போட்டியின் போது அடித்த ஆறினை விட இது மிகவும் முக்கியமானது என்று கூறினார்.
# மகேந்திரசிங் தோனி

## இந்தியன் பிரீமியர் லீக்

தோனியை சென்னை சூப்பர் கிங்ஸ் (சிஎஸ்கே) 1.5 மில்லியன் அமெரிக்க டாலர்களுக்கு ஒப்பந்தம் செய்தது. இதன் மூலம் ஐபிஎல் முதல் பருவ ஏலத்தில் அதிக விலைக்கு வாங்கப்பட்ட வீரர் என்ற பெருமையைப் பெற்றார். இவரது தலைமையின் கீழ், 2010, 2011, 2018, 2021, 2023 இந்தியன் பிரீமியர் லீக் பட்டங்களையும், 2010 மற்றும் 2014 சாம்பியன்ஸ் லீக் இருபது20 பட்டங்களையும் வென்றது மற்றும் 2008, 2012, 2013, 2015, 2019 பருவத்தில் இரண்டாம் இடத்தைப் பிடித்தது.
# மகேந்திரசிங் தோனி

## தனிப்பட்ட வாழ்க்கை

உத்தரகண்டம் மாநிலத்தின் அல்மோரா மாவட்டத்தில் உள்ள ஜைதி தாலுகாவில் உள்ள *லவாலி* இவரது பூர்வீக கிராமமாகும். இக்கிராமத்தில் 20 முதல் 30 குடும்பங்கள் வசிக்கின்றன. இவரது தந்தை பான் சிங் தோனி 1970ல் வேலைக்காக கிராமத்தை விட்டு வெளியேறி ராஞ்சியில் குடியேறினார். தோனியின் மாமா தன்பத் சிங் தௌனி மற்றும் அவரது உறவினர் ஹயாத் சிங் தௌனி லவாலியில் வசிக்கின்றனர்.